OBRAZLOŽITVENI MEMORANDUM

1. OZADJE PREDLOGA

2. Razlogi za predlog in njegovi cilji

Ta predlog zadeva uporabo Uredbe Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti („osnovna uredba“), v postopku glede uvoza kumarina s poreklom iz Ljudske republike Kitajske.

- Splošno ozadje

Ta predlog je nastal pri izvajanju osnovne uredbe in je posledica preiskave, ki je bila izvedena v skladu z vsebinskimi in postopkovnimi zahtevami iz osnovne uredbe.

- Obstoječe določbe na področju, na katero se nanaša predlog

Uredba Sveta (ES) št. 600/1996[1] z dne 25. marca 1996 o uvedbi dokončne protidampinške dajatve na uvoz kumarina s poreklom iz Ljudske republike Kitajske.

Uredba Sveta (ES) št. 769/2002[2] z dne 7. maja 2002 o uvedbi dokončne protidampinške dajatve na uvoz kumarina s poreklom iz Ljudske republike Kitajske.

Uredba Sveta (ES) št. 2272/2004[3] z dne 22. decembra 2004 o razširitvi dokončne protidampinške dajatve, uvedene z Uredbo (ES) št. 769/2002 o uvozu kumarina s poreklom iz Ljudske republike Kitajske, na uvoz kumarina, poslanega iz Indije ali Tajske, ne glede na to, ali je deklariran kot s poreklom iz Indije ali Tajske ali ne.

Sklep Komisije (ES) št. 3/2005[4] z dne 3. januarja 2005 o sprejetju zaveze, ponujene v zvezi s preiskavo izogibanja protidampinškim ukrepom, uvedenim z Uredbo Sveta (ES) št. 769/2002 na uvoz kumarina s poreklom iz Ljudske republike Kitajske, z uvozom kumarina, poslanega iz Indije ali Tajske, ne glede na to, ali je deklariran kot s poreklom iz Indije ali Tajske ali ne.

Uredba Sveta (ES) št. 1650/2006[5] z dne 7. novembra 2006 o razširitvi dokončne protidampinške dajatve, uvedene z Uredbo (ES) št. 769/2002 o uvozu kumarina s poreklom iz Ljudske republike Kitajske, na uvoz kumarina, poslanega iz Indonezije ali Malezije, ne glede na to, ali je deklariran kot s poreklom iz Indonezije ali Malezije ali ne.

Uredba Sveta (ES) št. 654/2008[6] z dne 29. aprila 2008 o razširitvi dokončne protidampinške dajatve o uvozu kumarina s poreklom iz Ljudske republike Kitajske, kakor je bila razširjena na uvoz kumarina, poslanega iz Indije, Tajske, Indonezije in Malezije, ne glede na to, ali je deklariran kot s poreklom iz Indije,Tajske, Indonezije in Malezije ali ne.

- Usklajenost z drugimi politikami in cilji Unije

Ni relevantno.

3. POSVETOVANJE Z ZAINTERESIRANIMI STRANMI IN OCENA UČINKA

4. Posvetovanje z zainteresiranimi stranmi

Zainteresirane strani v postopku so med preiskavo imele možnost zagovarjati svoje interese v skladu z določbami osnovne uredbe.

- Zbiranje in uporaba izvedenskih mnenj

Zunanje izvedensko mnenje ni bilo potrebno.

- Ocena učinka

Ta predlog je posledica izvajanja osnovne uredbe.

Osnovna uredba ne vključuje določb za splošno oceno učinka, zajema pa izčrpen seznam pogojev, ki jih je treba oceniti.

5. PRAVNI ELEMENTI PREDLOGA

6. Povzetek predlaganih ukrepov

Komisija je 5. novembra 2010 po uradni dolžnosti začela delni vmesni pregled, omejen na vidike škode protidampinških ukrepov, ki se uporabljajo za uvoz kumarina s poreklom iz Ljudske Republike Kitajske, kakor so bili razširjeni na uvoz kumarina, poslanega iz Indije, Tajske, Indonezije in Malezije, ne glede na to, ali je deklariran kot s poreklom iz Indije, Tajske, Indonezije in Malezije ali ne, v skladu s členom 11(3) Uredbe Sveta (ES) št. 1225/2009 o zaščiti proti dampinškemu uvozu iz držav, ki niso članice Evropske skupnosti.

Namen te preiskave je bil preiskati, ali se kumarin še vedno proizvaja v Evropski uniji, in če je temu tako, ali se industriji Unije še vedno povzroča škoda zaradi dampinškega uvoza.

Komisija je bila obveščena, da se je edini proizvajalec kumarina, ki je predstavljal celotno industrijo Unije v preiskavi, ki je privedla do uvedbe obstoječih ukrepov, odločil za stalno zapreti svojo proizvodno enoto s koncem avgusta 2010. Trenutno evropska podjetja nimajo druge možnosti, kot da uvažajo kumarin.

Komisija ni opredelila argumentov, ki kažejo, da bi morda lahko interes Unije upravičil nadaljevanje trenutno veljavnih protidampinških ukrepov in zato predlaga preklic teh ukrepov.

Zato predlaga, da Svet sprejme priloženi predlog Uredbe, ki ga je treba čim prej objaviti v Uradnem listu Evropske unije , vsekakor pa najpozneje do 12. julija 2011.

- Pravna podlaga

Uredba Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti.

- Načelo subsidiarnosti

Predlog je v izključni pristojnosti Evropske unije. Načelo subsidiarnosti se zato ne uporablja.

- Načelo sorazmernosti

Predlog je v skladu z načelom sorazmernosti iz naslednjih razlogov:

oblika ukrepanja je opisana v navedeni osnovni uredbi in ne dopušča odločanja na nacionalni ravni.

Navedba o načinu zmanjšanja finančne in upravne obremenitve Unije, nacionalnih vlad, regionalnih in lokalnih organov, gospodarskih subjektov in državljanov ter o njeni sorazmernosti s ciljem predloga se ne uporablja.

- Izbira instrumentov

Predlagani instrumenti: uredba.

Druga sredstva ne bi ustrezala iz naslednjega razloga:

druga sredstva ne bi ustrezala, ker osnovna uredba ne določa drugih možnosti.

7. PRORAČUNSKE POSLEDICE

Predlog ne vpliva na proračun Unije.

2011/0151 (NLE)

Predlog

UREDBA SVETA

o zaključku protidampinških ukrepov, ki se uporabljajo za uvoz kumarina s poreklom iz Ljudske republike Kitajske

SVET EVROPSKE UNIJE JE –

ob upoštevanju Pogodbe o delovanju Evropske unije,

ob upoštevanju Uredbe Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti[7] („osnovna uredba“) in zlasti člena 9 in člena 11(2) Uredbe,

ob upoštevanju predloga, ki ga je po posvetovanju s svetovalnim odborom predložila Evropska komisija („Komisija“),

ob upoštevanju naslednjega:

8. POSTOPEK

9. Veljavni ukrepi

10. Obstoječi ukrepi so dokončna protidampinška dajatev, uvedena z Uredbo Sveta (ES) št. 654/2008[8], na uvoz kumarina s poreklom iz Ljudske republike Kitajske, kakor je bila razširjena na uvoz kumarina, poslanega iz Indije, Tajske, Indonezije in Malezije, ne glede na to, ali je deklariran kot izdelek s poreklom iz Indije, Tajske, Indonezije oziroma Malezije ali ne, in zaveza, prejeta od indijskega proizvajalca (družba Atlas Fine Chemicals Pvt. Ltd)[9].

11. Razlogi za pregled

12. Komisija je bila obveščena, da se je edini proizvajalec kumarina, ki je predstavljal celotno industrijo Unije v preiskavi, ki je privedla do uvedbe obstoječih ukrepov, odločil prekiniti proizvodnjo kumarina v Evropski uniji s koncem avgusta 2010.

13. Začetek

14. V skladu s tem je Komisija po posvetovanju s svetovalnim odborom z obvestilom, objavljenem v Uradnem listu Evropske unije[10] , začela delni vmesni pregled, omejen na vidike škode protidampinških ukrepov, ki se uporabljajo za uvoz kumarina s poreklom iz Ljudske Republike Kitajske, kakor so bili razširjeni na uvoz kumarina, poslanega iz Indije, Tajske, Indonezije in Malezije, ne glede na to, ali je deklariran kot s poreklom iz Indije, Tajske, Indonezije in Malezije ali ne.

15. Komisija je proizvajalce Unije in predstavnike Ljudske republike Kitajske uradno obvestila o začetku preiskave v zvezi s pregledom. Zainteresirane strani so imele možnost, da pisno izrazijo svoja stališča in zahtevajo zaslišanje v roku iz obvestila o začetku.

16. Izdelek v pregledu

17. Izdelek, ki se pregleduje, je kumarin s poreklom iz Ljudske republike Kitajske („zadevni izdelek“), trenutno uvrščen v oznako KN ex 2932 21 00.

18. Ugotovitve in zaključek postopka

19. Preiskava je potrdila, da bo edini evropski proizvajalec zadevnega izdelka za stalno zaprl svoj proizvodni obrat avgusta 2010.

20. Komisija meni, da je treba sedanji postopek zaključiti, saj v preiskavi v zvezi s pregledom ni bilo ugotovljeno, da tak zaključek ne bi bil v interesu Unije. Zainteresirane strani so bile o tem ustrezno obveščene in so imele možnost predložiti pripombe. Komisija ni prejela pripomb, ki bi kazale da tak zaključek ni v interesu Unije.

21. Komisija zato ugotavlja, da je treba zaključiti protidampinški postopek o uvozu kumarina v Unijo s poreklom iz Ljudske republike Kitajske, kakor je bil razširjen na uvoz kumarina, poslanega iz Indije, Tajske, Indonezije in Malezije, ne glede na to, ali je deklariran kot s poreklom iz Indije, Tajske, Indonezije in Malezije ali ne.

SPREJEL NASLEDNJO UREDBO:

Člen 1

Protidampinški ukrepi za uvoz kumarina, trenutno uvrščenega v oznako KN ex 2932 21 00 s poreklom iz Ljudske republike Kitajske, kakor so bili razširjeni na uvoz kumarina, poslanega iz Indije, Tajske, Indonezije in Malezije, ne glede na to, ali je deklariran kot s poreklom iz Indije, Tajske, Indonezije in Malezije ali ne, se razveljavijo, postopek v zvezi s tem uvozom pa se zaključi.

Člen 2

Ta uredba začne veljati na dan po objavi v Uradnem listu Evropske unije .

Ta uredba je v celoti zavezujoča in se neposredno uporablja v vseh državah članicah.

V Bruslju, […],

Za Svet

Predsednik

[1] UL L 086, 4.4.1996, str. 1.

[2] UL L 123, 9.5.2002, str. 1.

[3] UL L 396, 31.12.2004, str. 19.

[4] UL L 1, 4.1.2005, str. 15.

[5] UL L 311, 10.11.2006, str. 1.

[6] UL L 183, 11.7.2008, str. 1.

[7] UL L 343, 22.12.2009, str. 51.

[8] UL L 183, 11.7.2008, str. 1.

[9] UL L 1, 4.1.2005, str. 15.

[10] UL C 299, 5.11.2010, str. 4.